CELEX: 22010D0328
Language: sk
Date: 2009-12-21 00:00:00
Title: 2010/328/: Rozhodnutie č. 1/2009 z  21. decembra 2009 výboru zriadeného podľa Dohody medzi Európskym spoločenstvom a Švajčiarskou konfederáciou o vzájomnom uznávaní vo vzťahu k posudzovaniu zhody o začlenení novej kapitoly 17 o výťahoch do prílohy 1 a o zmene a doplnení kapitoly 1 o strojoch

12.6.2010   
            
            
               SK
            
            
               Úradný vestník Európskej únie
            
            
               L 147/11
            
         ROZHODNUTIE č. 1/2009
   z 21. decembra 2009
   výboru zriadeného podľa Dohody medzi Európskym spoločenstvom a Švajčiarskou konfederáciou o vzájomnom uznávaní vo vzťahu k posudzovaniu zhody o začlenení novej kapitoly 17 o výťahoch do prílohy 1 a o zmene a doplnení kapitoly 1 o strojoch
   (2010/328/EÚ)
   VÝBOR,
   so zreteľom na Dohodu medzi Európskym spoločenstvom a Švajčiarskou konfederáciou o vzájomnom uznávaní vo vzťahu k posudzovaniu zhody (ďalej len „dohoda“), a najmä na jej článok 10 ods. 4, článok 10 ods. 5 a článok 18 ods. 2,
   
               (1)
            
            
               keďže Európska únia prijala novú smernicu o strojových zariadeniach (1) a Švajčiarsko zmenilo a doplnilo svoje zákonné, technické a správne právne predpisy, ktoré sa podľa článku 1 ods. 2 dohody považujú za ekvivalentné s právnym predpisom Európskej únie uvedeným vyššie v texte;
            
         
               (2)
            
            
               keďže kapitola 1 (Stroje) prílohy 1 by sa mala zmeniť a doplniť v záujme zohľadnenia tohto vývoja;
            
         
               (3)
            
            
               keďže v súlade s článkom 10 ods. 5 výbor môže upraviť prílohy k tejto dohode,
            
         ROZHODOL TAKTO:
   
               1.
            
            
               Príloha 1 k dohode týkajúca sa výrobkových úsekov sa upravuje s cieľom začleniť do nej novú kapitolu 17 o výťahoch v súlade s ustanoveniami dodatku A pripojeného k tomuto rozhodnutiu.
            
         
               2.
            
            
               Kapitola 1 (Stroje) prílohy 1 k dohode sa mení a dopĺňa v súlade s ustanoveniami dodatku B pripojeného k tomuto rozhodnutiu. Zmena a doplnenie nadobúda účinnosť 29. decembra 2009.
            
         
               3.
            
            
               Toto rozhodnutie, vyhotovené v dvoch exemplároch, podpisujú zástupcovia výboru, ktorí sú splnomocnení konať v mene strán. Toto rozhodnutie nadobúda účinnosť dňom vykonania druhého z týchto podpisov.
            
         
      
         Podpísané v Berne 21. decembra 2009
         
            V mene Švajčiarskej konfederácie
         
         Heinz HERTIG
      
      
         Podpísané v Bruseli 18. decembra 2009
         
            V mene Európskej únie
         
         Fernando PERREAU DE PINNINCK
      
   
   
      (1)  Smernica Európskeho parlamentu a Rady 2006/42/ES zo 17. mája 2006 o strojových zariadeniach a o zmene a doplnení smernice 95/16/ES (Ú. v. EÚ L 157, 9.6.2006, s. 24).
   
      DODATOK A
      Do prílohy 1 (Výrobkové úseky) sa dopĺňa táto kapitola 17 o výťahoch:
      
         „KAPITOLA 17
         
            VÝŤAHY
         
         
            ODDIEL I
         
         
            Zákonné, technické a správne právne predpisy
         
         
            Ustanovenia podľa článku 1 ods. 2
         
         
                     Európska únia
                  
                  
                     
                                 1.
                              
                              
                                 Smernica Európskeho parlamentu a Rady 95/16/ES z 29. júna 1995 o aproximácii právnych predpisov členských štátov týkajúcich sa výťahov (Ú. v. ES L 213, 7.9.1995, s. 1).
                              
                           
               
                     Švajčiarsko
                  
                  
                     
                                 100.
                              
                              
                                 Spolkový zákon z 19. marca 1976 o bezpečnosti technických inštalácií a zariadení (RO 1977 2370), naposledy zmenený a doplnený 17. júna 2005 (RO 2006 2197).
                              
                           
               
                     
                                 101.
                              
                              
                                 Výnos z 23. júna 1999 o bezpečnosti výťahov (RO 1999 1875), naposledy zmenený a doplnený 2. apríla 2008 (RO 2008 1785).
                              
                           
               
            ODDIEL II
         
         
            Orgány posudzovania zhody
         
         Výbor ustanovený podľa článku 10 tejto dohody zostavuje a aktualizuje zoznam orgánov posudzovania zhody v súlade s postupom opísaným v článku 11 dohody.
         
            ODDIEL III
         
         
            Ustanovujúce úrady
         
         Výbor zriadený podľa článku 10 tejto dohody zostavuje a aktualizuje zoznam ustanovujúcich úradov oznámených stranami.
         
            ODDIEL IV
         
         
            Osobitné zásady pre ustanovovanie orgánov posudzovania zhody
         
         Pri ustanovovaní orgánov posudzovania zhody ustanovujúce úrady dodržiavajú všeobecné zásady uvedené v prílohe 2 k tejto dohode a kritériá posudzovania stanovené v prílohe VII k smernici 95/16/ES.
         
            ODDIEL V
         
         
            Doplňujúce ustanovenia
         
         1.   Výmena informácií
         
         V súlade s článkom 8 ods. 3 smernice 95/16/ES Európska komisia, úrady zo zoznamu z oddielu III a orgány posudzovania zhody uznané v rámci tejto dohody môžu na požiadanie získať od inštalatéra kópiu vyhlásenia o zhode a správy o skúškach vykonaných počas výstupnej kontroly.
         V súlade s prílohou V bodmi A 5 a B 5 smernice 95/16/ES môžu získať od orgánu posudzovania zhody, ktorý vydal osvedčenie o typovom schválení, kópiu tohto osvedčenia a na odôvodnenú žiadosť kópiu technického spisu a správy o prehliadkach, výpočtoch a vykonaných skúškach.
         V súlade s prílohou V bodmi A 7 a B 7 smernice 95/16/ES orgány posudzovania zhody, ktoré vydali osvedčenia o typovom schválení, musia oznámiť členským štátom, Švajčiarsku a ostatným orgánom posudzovania zhody príslušné informácie týkajúce sa osvedčení o typovom schválení, ktoré vydali alebo zrušili.
         V súlade s bodom 6 príloh VIII, IX, XII, XIII a XIV smernice 95/16/ES orgány posudzovania zhody uznané v rámci tejto dohody musia postúpiť ostatným orgánom posudzovania zhody príslušné informácie týkajúce sa vydaných alebo zrušených schválení systémov zaistenia kvality.
         V prípadoch uvádzaných v článku 8 ods. 2 bodoch i), ii) a iii) smernice 95/16/ES osoba zodpovedná za navrhnutie výťahu musí dodať osobe zodpovednej za jeho zostrojenie, inštaláciu a testovanie všetky dokumenty a informácie potrebné na to, aby osoba zodpovedná za zostrojenie, inštaláciu a testovanie výťahu dokázala vykonávať svoju prácu v podmienkach absolútnej bezpečnosti.
         2.   Technická dokumentácia
         
         Pre výrobcu bezpečnostného komponentu, jeho splnomocneného zástupcu usadeného v Únii alebo vo Švajčiarsku alebo ak ani jeden z nich nie je prítomný, pre osobu zodpovednú za uvádzanie jeho bezpečnostných komponentov na trh je postačujúce uchovávať spolu s technickou dokumentáciou kópiu vyhlásenia o zhode a ich (prípadné) dodatky vyžadované vnútroštátnymi orgánmi na inšpekčné účely na území jednej zo strán, a to najmenej desať rokov od dátumu, keď bol bezpečnostný komponent naposledy vyrobený.
         Pre inštalatéra výťahu je postačujúce uchovávať spolu s technickou dokumentáciou kópiu vyhlásenia o zhode a ich dodatky a osvedčenie o výstupnej kontrole (v prípade potreby), a to desať rokov od dátumu, keď bol výťah uvedený na trh.
         Ak inštalatér nie je usadený v Únii ani vo Švajčiarsku, táto povinnosť prechádza na príslušný notifikovaný orgán.
         Strany sa týmto zaväzujú, že na žiadosť orgánov druhej strany postúpia všetku príslušnú technickú dokumentáciu.
         3.   Dohľad nad trhom
         
         Strany sa navzájom informujú o orgánoch zriadených na svojom území, zodpovedných za uskutočňovanie činnosti dohľadu, ktorá súvisí s vykonávaním ich právnych predpisov uvedených v oddiele I.
         Strany sa navzájom informujú o činnosti v rámci dohľadu nad trhom uskutočňovanej orgánmi ustanovenými na tento účel.“
      
   
   
      DODATOK B
      Znenie kapitoly 1 (Stroje) prílohy 1 sa vypúšťa a nahrádza sa týmto znením, ktoré nadobúda účinnosť 29. decembra 2009, keď sa začína uplatňovať smernica o strojových zariadeniach.
      
         „KAPITOLA 1
         
            STROJE
         
         
            ODDIEL I
         
         
            Zákonné, technické a správne právne predpisy
         
         
            Ustanovenia podľa článku 1 ods. 2
         
         
                     Európska únia
                  
                  
                     
                                 1.
                              
                              
                                 Smernica Európskeho parlamentu a Rady 2006/42/ES zo 17. mája 2006 o strojových zariadeniach a o zmene a doplnení smernice 95/16/ES (Ú. v. EÚ L 157, 9.6.2006, s. 24).
                              
                           
               
                     Švajčiarsko
                  
                  
                     
                                 100.
                              
                              
                                 Spolkový zákon z 19. marca 1976 o bezpečnosti technických inštalácií a zariadení (RO 1977 2370), naposledy zmenený a doplnený 17. júna 2005 (RO 2006 2197).
                              
                           
               
                     
                                 101.
                              
                              
                                 Výnos z 12. júna 1995 o bezpečnosti technických inštalácií a zariadení (RO 1995 2770), naposledy zmenený a doplnený 2. apríla 2008 (RO 2008 1785).
                              
                           
               
                     
                                 102.
                              
                              
                                 Výnos z 2. apríla 2008 o bezpečnosti strojových zariadení (RO 2008 1785).
                              
                           
               
            ODDIEL II
         
         
            Orgány posudzovania zhody
         
         Výbor ustanovený podľa článku 10 tejto dohody zostavuje a aktualizuje zoznam orgánov posudzovania zhody v súlade s postupom opísaným v článku 11 dohody.
         
            ODDIEL III
         
         
            Ustanovujúce úrady
         
         Výbor zriadený podľa článku 10 tejto dohody zostavuje a aktualizuje zoznam ustanovujúcich úradov oznámených stranami.
         
            ODDIEL IV
         
         
            Osobitné zásady pre ustanovovanie orgánov posudzovania zhody
         
         Pri ustanovovaní orgánov posudzovania zhody ustanovujúce úrady dodržiavajú všeobecné zásady uvedené v prílohe 2 k tejto dohode a kritériá posudzovania stanovené v prílohe XI k smernici 2006/42/ES.
         
            ODDIEL V
         
         
            Doplňujúce ustanovenia
         
         1.   Použité stroje
         
         Zákonné, technické a správne právne predpisy uvedené v oddiele I sa neuplatňujú na použité stroje.
         Zásada uvedená v článku 1 ods. 2 tejto dohody sa však uplatňuje na stroje zákonne uvedené na trh a/alebo do prevádzky v jednej zo strán a vyvezené na trh druhej strany ako použité stroje.
         Ostatné ustanovenia týkajúce sa použitých strojov, napríklad ustanovenia týkajúce sa bezpečnosti na pracovisku v dovážajúcom štáte, zostávajú v platnosti.
         2.   Výmena informácií
         
         V súlade s článkom 9 tejto dohody si strany vymieňajú informácie potrebné na zabezpečenie riadneho vykonávania tejto kapitoly.
         Strany sa týmto zaväzujú, že na žiadosť orgánov druhej strany postúpia všetku príslušnú technickú dokumentáciu.
         3.   Osoba menovaná vo vyhlásení o zhode strojov, poverená zostavením technického spisu
         
         Vyhlásenie o zhode strojov musí obsahovať meno a adresu osoby poverenej zostavením technického spisu, ktorá musí byť usadená na území príslušnej strany.
         Strany túto osobu vzájomne uznajú. Výrobca, jeho splnomocnení zástupcovia alebo ak nikto z nich nie je prítomný, osoba zodpovedná za uvádzanie výrobkov na trh jednej strany nemajú povinnosť ustanoviť osobu, ktorá je zodpovedná za zostavenie technického spisu, na území druhej zo strán.“